
Se estimează că aproximativ 2 miliarde de subiecţi, reprezentând 30% din populaţia globului, prezintă markeri serologici care atestă expunerea la VHB, iar peste 360 milioane de persoane, reprezentând 5% din populaţia globului, sunt infectate cronic cu VHB. Infecţia cronică cu VHB reprezintă principala cauză a hepatitelor cronice virale, cirozei hepatice şi carcinomului hepatocelular. Terminologia actuală, definiţiile şi criteriile de diagnostic utilizate în infecţia cronică cu VHB sunt prezentate în Tabelul I. Pe termen lung, obiectivele terapiei antivirale constau în încetinirea/ regresia injuriei hepatice şi prevenirea evoluţiei către ciroza hepatică, insuficienţa hepatică şi carcinomul hepatocelular prin eradicarea sau inhibiţia durabilă a replicării virale. Obiectivele terapeutice pe termen scurt (urmărite în cursul terapiei antivirale) sunt:
1. dispariţia AgHBe şi apariţia anticorpilor anti-HBe (în cazul pacienţilor AgHBe-pozitivi);
2. inhibiţia replicării virale (ADN VHB < 105 copii/ml);
3. normalizarea ALT;
4. ameliorarea necroinflamaţiei hepatice şi regresia fibrozei;
5. dispariţia AgHBs şi apariţia anticorpilor anti-HBs (seroconversia antiHBs).
Dispariţia AgHBs şi apariţia Ac anti- HBs reprezintă criteriul serologic final, asociat cu inhibiţia durabilă a replicării virale. În momentul actual, există patru agenţi terapeutici aprobaţi pentru tratamentul hepatitei cronice B - alfainterferonul, lamivudina, adefovirul şi entecavirul (Figura 1) şi două concepte terapeutice distincte:
1. obţinerea unui răspuns terapeutic susţinut printr-un tratament antiviral cu durată limitată (Alfa-interferon, interferon pegylat) şi
2. menţinerea răspunsului terapeutic prin administrarea indefinită a agenţilor antivirali (lamivudina, adefovir, entecavir).
Principalele avantaje şi dezavantaje ale acestor regimuri terapeutice sunt prezentate in Tabelul II. Tratamentul antiviral este indicat pacienţ ilor cu 1) necroinflamaţie moderată sau severă (scor necro-inflamator . 4), 2) transaminaze persistent crescute (ALT . 1.5-2 x N) şi 3) replicare virală activă (ADN . VHB > 105 copii/ml), aflaţi, preferabil, 4) in stadiu pre-cirotic. Tratamentul este ineficient in cazul pacienţilor cu aminotransferaze normale, activitate inflamatorie uşoară şi ADN VHB < 105 copii/ml. Ei necesită monitorizare clinică, biochimică, virusologică şi histologică la intervale adecvate. Tratamentul antiviral este individualizat in raport cu prezenţa/absenţa AgHBe/Ac anti-HBe.

I. Tratamentul hepatitei cronice AgHBe-pozitive/ anti-HBe-negative
alfa-Interferonul
Interferonul este o citokină naturală cu efect direct antiviral (inhibă sinteza proteinelor virale, activează enzimele antivirale) şi imunomodulator (amplifică expresia antigenelor de histocompatibilitate HLA clasa I, activează macrofagele, celulele efectoare ale imunităţii înnăscute - natural killer şi adaptative - limfocitele T citotoxice). Regimul terapeutic recomandat pacienţilor AgHBe-pozitivi constă în 9-10 MU x 3/săptămână sau 4.5-5 MU zilnic timp de 4-6 luni. Răspunsul terapeutic a fost observat la aproximativ o treime dintre pacienţi (37% prezintă negativarea ADN VHB, 33% dispariţia AgHBe şi 8%dispariţia AgHBs). Factorii predictivi asociaţi cu răspunsul terapeutic la Alfa-interferon în cazul pacienţilor AgHBe-pozitivi sunt: nivelul seric crescut al transaminazelor (ALT > 100 UI/dl) , nivelul redus al replicării virale (ADN VHB < 200 pg/ml), activitatea necroinflamatorie crescută, sexul feminin şi infecţia recentă, dobândită la vârstă adultă. Tratamentul cu interferon se asociază cu numeroase efecte adverse, dintre care unele severe (citopenie, inducerea unor afecţiuni autoimune, depresie severă, psihoze, infecţii bacteriene, sepsis). Majoritatea pacienţ ilor dezvoltă toleranţă pentru sindromul pseudogripal după primele săptămâni de tratament, dar fatigabilitatea, anorexia, declinul ponderal, alopecia, irascibilitatea sau depresia persistă în cursul tratamentului şi câteva săptămâni după întreruperea acestuia. Aproximativ 20% din pacienţii trataţi necesită reducerea dozelor, iar 5% întreruperea tratamentului. Contraindicaţiile tratamentului cu interferon sunt: ciroza hepatică decompensată (datorită riscului insuficienţei hepatice); epilepsia necontrolată; psihozele şi depresia severă, necontrolată; afecţiunile autoimune coexistente; citopeniile severe; aritmiile cardiace severe, îndeosebi ventriculare; afecţiunile pulmonare, cardiace sau renale cronice în stadiu terminal; transplantul de organe (cu excepţia transplantului hepatic).
Ataşarea covalentă a unei molecule inerte, non-toxice de polietilen glicol (PEG) la molecula biologic activă de interferon determină reducerea clearence- ului renal, meţinerea concentraţiilor serice active, reducerea toxicităţii şi imunogenicităţii compusului şi, ca o consecinţă practică, practică, creşterea eficienţei terapeutice in vivo, un profil de siguranţă superior şi un mod convenabil de administrare (intr-o singură injecţie săptămanală), de natură a creşte complianţa pacienţilor. Administrarea de interferon pegylat alfa-2a 180 �Ęg/săptămană timp de 24 de săptămani in cazul pacienţilor cu hepatită cronică AgHBe-pozitivă s-a asociat cu seroconversia AgHBe la 35% comparativ cu 25% din pacienţii trataţi cu interferon, la 6 luni posttratament. Asocierea dintre interferonul pegylat alfa-2a 180 �Ęg/săptămană timp de 48 săptămani sau alfa-2b 100 �Ęg/săptămană timp de 52 de săptămani şi lamivudină nu s-a dovedit superioară monoterapiei cu interferon pegylat. Profilul reacţiilor adverse este similar celui asociat cu terapia convenţională cu interferon, proporţia pacienţilor care necesită reducerea dozelor sau intreruperea tratamentului fiind de 20%, respectiv, 10%

Analogii nucleoz(t)idici (lamivudina, adefovirul, entecavirul) Lamivudina (stereoizomerul/enantiomerul negativ al 2', 3'-dideoxi-3'- tiacitidinei) este un potent inhibitor al replicării VHB şi HIV. Peste 98% din pacienţii trataţi timp de 12 de luni cu lamivudină prezintă o reducere drastică a nivelului seric al ADN VHB, asociată cu dispariţia AgHBe, apariţia Ac anti-HBe în 15-20% din cazuri şi dispariţia AgHBs în 2% din cazuri. Lamivudina determină o ameliorare notabilă a activităţii histologice la 67% dintre pacienţi. Extinderea monoterapiei cu lamivudină se asociază cu o creştere a ratei de seroconversie a AgHBe de până la 40% la 3 ani şi o ameliorare histologică susţinută pe perioada tratamentului în cazul pacienţilor care nu au dezvoltat mutaţii rezistente la tratament. Decizia de a prelungi monoterapia cu lamivudină în cazul pacienţilor AgHBe-pozitivi la care nu s-a obţinut seroconversia anti-HBe după 1 an de tratament, trebuie bine cântărită între şansa creşterii cumulative a ratei de seroconversie şi riscul apariţieimutaţiilor rezistente la tratament. Lamivudina este bine tolerată; numai 5% din pacienţii trataţi dezvoltă reacţii adverse semnificative: anemie, neutropenie, hepatocitoliză, greaţă, neuropatie, creşterea valorilor lipazei serice, acidoză lactică. Dezvoltarea rezistenţei la lamivudină se asociază cu apariţia unei mutaţii în regiunea YMDD (tirozină-metionină- aspartat-aspartat) a genei polimerazei. Mutaţiile asociate cu rezistenţa la lamivudină apar după 2-6 luni de la iniţierea tratamentului, ating o incidenţă de 24% la 1 an, 66% la 4 ani şi cresc cu durata tratamentului. Deşi activitatea replicativă a mutantelor YMDD este redusă comparativ cu cea a virusului sălbatic, injuria hepatică are caracter sever şi progresiv, în ciuda scăderii nivelului seric al ADN VHB. Selecţia rezistenţei antivirale reprezintă principalul dezavantaj al tratamentului pe termen lung cu lamivudină şi alţi analogi nucleozidici.
Adefovir dipivoxil este un prodrog cu administrare orală al adefovirului (9-'2-'bis'(pivalioloxi)metoxi/fosfinil/ metoxi/-etiladenina) - analog nucleotidic al adenozin monofosfatului. Aprobat ca primă linie terapeutică pentru hepatita cronică B în septembrie 2002, adefovirul are 2 avantaje remarcabile în raport cu lamivudina:
1. este eficient atât împotriva infecţiei cu VHB "sălbatic", cât şi în cazul mutaţiilor virale induse de lamivudină, iar
2. dezvoltarea mutaţiilor rezistente la adefovir este redusă şi tardivă.
Doza de 10 mg/zi corespunde celui mai bun profil risc/beneficiu.
Administrat în doză de 10 mg/zi timp de 48 de săptămâni la pacienţii cu hepatită cronică AgHBe-pozitivă, adefovirul s-a asociat cu seroconversia AgHBe la 12%, scăderea ADN VHB<400 copii/ml la 21%, normalizarea transaminazelor la 48% şi ameliorarea histologiei hepatice la 53% dintre pacienţi. Rezistenţa la adefovir este rar întâlnită, apare tardiv în cursul tratamentului, dar pare să crească cu durata acestuia. Ea se asociază cu apariţia unor mutaţii în regiunea RT a polimerazei virale. Incidenţa cumulativă a mutaţiilor rezistente la adefovir este de 5.9% după 3 ani de tratament. Aceste mutaţii sunt sensibile la lamivudină, entecavir, emtricitabină şi telbivudină. Toxicitatea renală, caracterizată prin nefropatie tubulară cu fosfaturie, reprezintă singura reacţie adversă notabilă indusă de tratamentul cu adefovir; incidenţa ei este de 2.4% la 3 ani de tratament.
Entecavirul (un analog de ciclopentil guanozină) a fost recent aprobat pentru tratamentul hepatitei cronice AgHBe-pozitive în doză de 0.5 mg/zi in formele lamivudin-sensibile şi 1 mg/zi în formele lamivudin-rezistente. Negativarea ADN VHB a fost observată la 84% dintre pacienţi după 24 de săptămâni de tratament şi la 91% dintre aceştia după 48 de săptămâni, deşi dispariţia AgHBe este excepţional întâlnită. Rezistenţa la entecavir a fost întâlnită la 5.8% dintre pacienţii pre-trataţi cu lamivudină şi nu a fost semnalată în cazul pacienţilor netrataţi.

II. Tratamentul hepatitei cronice AgHBe-negative/ anti-HBe-pozitive
În hepatita cronică AgHBe-negativă/ anti-HBe-pozitivă, eficienţa terapeutică este dificil de evaluat. Deoarece seroconversia în sistemul HBe este deja prezentă, nivelul seric al ADN VHB şi transaminazele reprezintă singura măsură a răspunsului terapeutic. În plus, peste 50% din pacienţii cu hepatită cronică AgHBe-negativă/ anti-HBe-pozitivă se caracterizează printr-un nivel seric redus al ADN VHB (<105 copii/ml) şi fluctuaţii majore ale viremiei (cuprinse între 102-105 copii/ml) şi transaminazelor serice, ceea ce determină dificultăţi suplimentare în ceea ce priveşte diagnosticul şi decizia terapeutică. Ca şi în cazul hepatitei cronice AgHBepozitive, interferonul, lamivudina, adefovirul şi entecavirul sunt consideraţ i agenţi terapeutici de primă linie pentru tratamentul hepatitei cronice AgHBe-negative/anti-HBe-pozitive. În cursul terapiei, eficienţaregimului terapeutic este apreciată prin monitorizarea transaminazelor şi ADN VHB prin tehnici de polimerizare în lanţ (polymerase chain reaction - PCR) la 6 luni.
Alfa-Interferonul
Două strategii terapeutice au fost utilizate pentru tratamentul pacienţilor AgHBe negativi/anti-HBe pozitivi: 10 MU x 3/sapt timp de 4-6 luni (acelaşi regim ca şi in cazul pacienţilor AgHBe-pozitivi) sau 5-6 MU x 3/sapt timp indelungat (12-24 luni). Rata de răspuns la finele tratamentului (definită ca scăderea nivelului ADN VHB intre 1-10 pg/ml şi normalizarea transaminazelor) a fost cuprinsă intre 40-90%; din păcate, rata recăderilor la 12-24 de luni post-tratament a fost de 30-90%. Ca urmare, rata răspunsului viral susţinut a fost de numai 15-25%. Atat rata răspunsului terapeutic, cat şi durabilitatea acestuia cresc cu durata tratamentului. Pe termen lung, pacienţii cu răspuns viral susţinut au o supravieţuire globală semnificativ mai bună comparativ cu pacienţii netrataţi. Factorii asociaţi cu raspunsul terapeutic la interferon in hepatita cronică AgHBe-negativă nu sunt bine definiţi. Titrul crescut IgM anti-HBc (indicand exacerbarea hepatitei) şi nivelul scăzut al ADN VHB pre-tratament au fost asociate cu răspunsul terapeutic susţinut. Pacien- ţii cu hepatită cronică AgHBe-negativă trataţi cu interferon pegylat alfa- 2a 180 �Ęg/săptămană timp de 48 de săptămani au prezentat răspuns biochimic (normalizarea ALT) in 59-60% din cazuri şi răspuns virusologic (ADN VHB < 20 000 copii/ml) in 43-44% din cazuri. Terapia combinată cu lamivudină nu s-a asociat cu creşterea ratei de răspuns terapeutic. Frecvenţ a reacţiilor adverse este semnificativ mai mică comparativ cu pacienţ ii trataţi pentru hepatită cronică C.

Analogii nucleoz(t)idici (lamivudina, adefovirul, entecavirul) Lamivudina în doză de 100 mg/zi timp de 52 săptămâni determină răspuns biochimic, virusologic şi histologic la peste 2/3 dintre pacienţii cu hepatită cronică AgHBe-negativă/anti-HBe-pozitivă. Din păcate, marea majoritate a acestora dezvoltă recădere biochimică şi virusologică după întreruperea tratamentului. Ca urmare a dezvoltării rezistenţei virale la lamivudină, rata de răspuns scade cu durata tratamentului, răspunsul biochimic şi virusologic menţinânduse numai la aproximativ 30-40% dintre pacienţii trataţi peste 3 ani. Incidenţa mutaţiei YMDD la pacienţii cu hepatită cronică anti-HBe-pozitivă este de 19-27% la 1 an, 44% la 2 ani şi 60% la 4 ani de tratament. Apariţia mutaţiei YMDD la pacienţii cu hepatită cronică anti-HBe pozitivă se asociază cvasi-invariabil cu creşterea nivelului seric al ADN VHB, urmată de creşterea transaminazelor şi exacerbarea necro-inflamaţiei hepatice. Această posibilitate trebuie tratată cu atenţie în cazul pacienţilor cu ciroză hepatică, deoarece poate precipita decompensarea afecţiunii hepatice sau decesul.
Monoterapia cu adefovir 10 mg/zitimp de 48 de săptămâni în cazul pacienţ ilor anti-HBe pozitivi determină reducerea ADN VHB < 400 copii/ml la 51% dintre pacienţi, normalizarea transaminazelor la 72% şi ameliorarea histologică la 64%.
Monoterapia cu adefovir nu determină răspuns viral susţinut sau clearence-ul AgHBs. După întreruperea tratamentului, practic toţi pacienţii dezvoltă recidivă biochimică, virusologică şi histologică. Exacerbarea hepatitei post-tratament a fost observată în aproximativ 25% de cazuri şi se asociază cu amplificarea replicării virale, creşterea transaminazelor şi reactivarea histologică. De cele mai multe ori ea are caracter autolimitat şi nu determină decompensarea afecţiunii hepatice. Mutaţiile rezistente la adefovir sunt sensibile la lamivudină şi entecavir. Prelungirea tratamentului timp de 2-3 ani nu s-a asociat cu creşterea toxicităţ ii renale.
Administrarea de entecavir lapacienţii cu hepatită cronică AgHBe negativă/ anti-HBe pozitivă s-a asociat cu negativarea ADN VHB în 91% din cazuri şi ameliorarea histologică în 70% din cazuri, comparativ cu 73%, respectiv 61% după tratament cu lamivudină. Rezistenţa la entecavir este întâlnită la 5.8% dintre pacienţii pre-trataţi cu lamivudină. În concluzie, eradicarea sau inhibiţia durabilă a replicării VHB reprezintă încă un deziderat terapeutic dificil de atins. Regimurile terapeutice actuale se asociază cu o rată globală de răspuns terapeutic susţinut de aproximativ 33-35%, chiar şi în cele mai optimiste scenarii. Perspectivele terapeutice actuale se îndreaptă către utilizarea unor noi analogi nucleoz(t)idici, a combinaţiilor antivirale sau terapiei imune (vaccinuri, imunitate adoptivă de tranfer); acestea sunt destinate obţinerii răspunsului viral susţinut la majoritatea pacienţilor sau inhibiţiei virale durabile prin terapie indefinită cu costuri minime, reacţii adverse neglijabile şi absenţa rezistenţei virale).
